PREŠOV. Cudzej žene predviedol na ulici svoje intímne časti, teraz čelí obvineniam. Dvadsaťdvaročný mladík z obce Ostrovany sa predviedol v pondelok dopoludnia na Hlavnej ulici v Prešove.
Pri podchode k Parku kultúry a oddychu zaskočil chodkyňu. Ako informoval prešovský policajný hovorca Daniel Džobanik, asi dva metre pred ňou si stiahol nohavice po kolená a obnažil svoj pohlavný úd.
Invalidného dôchodcu táto zábavka stála obvinenie z výtržníctva. V prípade dokázania viny mu hrozí až trojročný trest. Stíhaný je na slobode.